uitentuis: Katte en pilletjies
Baie maande terug het Lynette vir my hierdie storie gestuur en ek het dit baie geniet. Die naweek toe Charmaine my vra om vir haar kat Dee 'n pilletjie te gee en dit nie heeltemal vlot verloop nie, onthou ek weer van die storie. Ek weet almal sal nie heeltemal weet van katte en pilletjies nie, maar die van julle wat al daar deurgegaan het, seker julle sal die prentjie kry.
HOE OM JOU KATJIE N PILLETJIE TE GEE! 'n Kort handleiding in 15 stappe:
3. Gaan haal die dem kat uit die slaapkamer en gooi die nat pil in die drom.
4. Neem n nuwe pil uit die dosie, plaas weer die kat in jou arm, terwyl jy beide voor pote stewig vashou. Forseer sy kake oop en druk die pil binne in sy mond met jou regter wysvinger. Hou die kat se bek vir ten minste 10 tellings toe.
6. Kniel op die vloer en dwing die kat tussen jou knieë vas, neem sy pootjies in n baie stewige greep, ignoreer die harde gegrom. Laat jou maat die kat se kop ferm vashou en dwing sy bek oop met n hout liniaal. Gooi die pil via die liniaal in sy bek in en vryf jou kat se keel om sy sluk proses aan te moedig.
7. Haal die besimpelde kat van die gordyn-reeling af en neem nog 'n pil uit die dosie uit. Maak n aantekening om n nuwe liniaal te koop en ook om die gordyne te laat regmaak. Vee die stukke glas en keramiek van die beeldjies en potte op sodat jy dit later kan weg gooi.
8. Draai die blasende kat in n groot handdoek toe en laat jou maat bo-op die kat le of sit, sodat net die kat se kop uitsteek onder jou armholte. Suig die pil met n strooitjie op en forseer die blerrie kat se bek oop. Blaas die pil, deur die strooitjie, in die kat se keel af.
9. Lees die pamflet deur, om te sien of die pille skadeloos vir mense is en drink iets koud om die smaak uit jou mond uit te kry. Ontsmet jou maat se arm, sit salf op die wond en draai n verband om. Verwyder die bloedvlekke van die vloer.
10. Gaan haal die flippen kat uit die buurman se garage, neem nog n pilletjie uit die boks en drink nog iets. Sit jou kat in die klerekas sodat net sy kop uitsteek. Forseer sy bek oop en skiet die pil met n kettie in sy keel af.
11. Gaan haal die skroewedraaier uit die garage en hang die kasdeur terug op sy skaniere. Ontsmet die krapmerke op jou wange. Maak seker of jou tetnus-inspuiting nog geldig is. Gooi jou stukkende trui in die drom en gaan trek 'n ou overall aan.
12 Bel die brandweer om die satan-helskat uit die boom uit te kom haal. Vra jou buurman om verskoning vir die taalgebruik en neem die laaste pil uit die dosie.
13. "Tape" beide voorvoete van die tierkat aan mekaar vas met duct tape. Bind hom stewig aan die poot van die eetkamer-tafel vas met n stuk ankertou. Trek jou welding-gloves aan, druk die pil in n stukkie vleis en gooi n groot glas vol water. Hou die klein wetter se kop agteroor, gooi die vleis in, gevolg deur die hele glas water, hou sy bek toe vir 5 minute.
14. Vra jou maat om jou, so gou moontlik, by Ongevalle te kry, want jy word al lighoofdig van die bloedverlies. Laat hulle jou vingers en voor-arm vas werk en die laaste pil uit jou oog uit verwyder. Bel onderweg vir Hyperama om n nuwe eetkamer-tafel te bestel.
HOE OM n HOND n PIL TE GEE: Draai dit in n stukkie ham toe.
ns Ek het die pilletjie ingekry sonder veel moeite. (Ingekry bedoel ek, vir Dee gegee)
Posted by Sandra at Wednesday, October 03, 2007
Labels: Dee, katte, Oulike storie